open-index/open-wikipedia-markdown huggingface dataset:
Implantat

Et **implantat** i medisinsk/odontologisk forstand er en fysisk gjenstand eller materiale som med hensikt er innført i kroppen for å bedre helsesituasjonen og livskvaliteten. Det er oftest snakk om syntetiske og bearbeidede biomaterialer, til forskjell fra transplantater som er et organ eller vev som overføres fra et annet menneske (allotransplantat) eller fra personen selv (autotransplantat). Et *xenotransplantat* er et vev eller organ fra f.eks. dyr. Xenotransplantasjon kan reise flere etiske og medisinske problemstillinger. 
Noen ganger er implantatet beregnet på å vokse sammen med eller støtte innvekst av nytt vev. Dette kalles et *graft*.  Som følge av utviklingen innen bl.a. bioteknologi og biomaterialteknologi blir det trolig mindre tydelige skiller mellom syntetiske implantater, *grafts* og transplantater.

## Definisjon
Det er ulike definisjoner på begrepet implantat. Amerikanske Food and Drug Administration bruker uttrykket *«permanently implantable device»*, der implantatet er beregnet på bruk i minst ett år.
EUs direktiver om medisinsk utstyr bruker begrepet «(kirurgisk) implanterbart medisinsk utstyr», som dekker de fleste implantat-typer, også «aktivt» utstyr og gjenstander for f.eks. svangerskapskontroll. Men hvis virkningen er primært farmakologisk, blir det ikke klassifisert som medisinsk utstyr i henhold til EU-beskrivelsen.

En norsk definisjon (basert på):

:*Et materiale, gjenstand eller instrument som helt eller delvis er innført i kroppen, enten kirurgisk eller i naturlige kroppshuler, og som er tiltenkt å være der i minst 30 dager.*

Definisjonen vil inkludere typiske og kjente implantater som leddproteser, utstyr for kirurgisk behandling av beinbrudd (i form av plater, skruer, nagler) og tannimplantater (også kalt orale implantater). Definisjonen omfatter også  kosmetisk bruk, f.eks. brystimplantater. I tillegg vil den dekke (bio)aktive implantater, f.eks. pacemakere og produkter med kontrollert avgivelse av medikamenter eller stråling. 
For å kalles et implantat må funksjonstiden være lengre enn det som anses som midlertidig eller kortvarig, dvs. tiltenkt brukstid på minst 30 dager. For eksempel vil ikke nålen i en vaksinasjonssprøyte bli betraktet som et implantat, heller ikke utstyr som brukes til å undersøke tarmsystemet.

## Referanser
Bob Cousy

**Robert Joseph «Bob» Cousy** (født 9. august 1928) er en amerikansk tidligere basketballspiller i den profesjonelle NBA-ligaen. På grunn av Bob Cousys høyde, var han svært lite praktisk å bruke på en annen posisjon enn point guard på banen.

Cousy har både blitt kåret til NBAs mest verdifulle spiller, samt vunnet prisene All-NBA Second Team og All-NBA First Team flere ganger.

Da Cousy spilte for Boston Celtics fikk han tilnavnet «Mr. Basketball», og han ble ofte introdusert under dette navnet før kampene.

## NBA-karriere
Cousys NBA-karriere varte i 14 år. Han fikk først kontrakt i NBA for laget Tri-Cities BlackHawks i 1950 som spiller nummer 3 som ble trukket opp til NBA det året, men ble byttet til Boston Celtics med en gang han kom til ligaen.

### Tidligere lag

Bob Cousy spilte som nummer 14 for Boston Celtics i 13 av årene som han spilte i NBA. Etter det spilte han ett år for Cincinnati Royals før han la opp sin NBA-karriere.

### Utmerkelser

### Statistikker NBA-karrieren
Enkelte av Bob Cousys statistikker ble ikke målt da han spilte, og er derfor ikke med på tabellen før i hans senere spilleår.

#### Tegnforklaring

#### Sesongen

#### Sluttspillet

## Karriere ut over basketball
Bob Cousy ga ut en biografi i 1963 kalt *[[Basketball Is My Life]]*. Samme året ble han også trener for Boston College. Noe han skulle fortsette med i de neste tre årene der han skulle få 117 seiere, og kun 38 tap med laget.

Bob Cousy ble også kommisjonær for American Soccer League, den profesjonelle ligaen for fotball, fra 1974 til 1979.

I 1993 var Cousy med i filmen *[[Blue Chips]]*.

## Referanser


## Kilder
* Bob Cousys biografi hos celtics.com
* Bob Cousys biografi hos NBA.com
* Bob Cousys statistikker hos basketball.reference.com

## Eksterne lenker
* 
* 
*
Kander

**Kander** er en elv i Baden-Württemberg i Tyskland og en av sideelvene til Rhinen fra høyre med en lengde på 22 kilometer. Kander har sitt utspring ved Hochblauen sør i Schwarzwald. På de første 10 kilometerne av Kandern faller den 650 meter. Munningen ut i Rhinen nær Weil am Rhein ligger 750 meter lavere enn kilden. 

Navnet Kander stammer fra det keltiske ordet *kandera*, som betyr *den klare flytende*.
Suryavarman II

**Suryavarman II** (posthumt navn *Paramavishnuloka*) var konge av Khmerriket fra 1113 til 1145-1150 og var den som ga ordre om byggingen av Angkor Vat, som han dedikerte til hinduguden Vishnu. Hans styres monumentale arkitektur, tallrike millitærkampanjer og gjenoppbyggingen av en sterk regjering har fått historikere til å rangere Suryavarman som en av rikets største konger.

## Styret
Under hans årtier ved makten mener historikere at riket ble gjenforent og mye av den dårlige politikken hans forgjengere hadde ført ble snudd. Vasallstater betalte tributt til ham, og mot vest og nord utvidet soldater grensene til å dekke nye deler av det som i dag er Thailand, Laos og Malaysia. Han gjennomførte også store militære operasjoner mot øst, men disse var i store trekk uten suksess, i hvert fall ifølge kilder fra rikets rivaler. Som vanlig når man oppsummerer Khmerrikets historie er der rikelig med rom for å debattere presise hendelser, da Khmerinskripsjoner som er en stor kilde til informasjon muligens overdriver rikets bedrifter, mens nedtegnelser fra rivaler muligens underdriver. 

## Død og etterfølgelse
Inskripsjoner antyder at Suryavarman II døde en gang mellom 1145 og 1150, muligens under en militærkampanje mot Champa. Han ble etterfulgt av Dharanindravarman II, et søskenbarn av ham, og Khmerriket gikk igjen inn i en periode med svakt styre. 

Suryavarman ble posthumt gitt navnet Paramavishnuloka, «Han som har gått inn i Vishnus himmelske verden». Angkor Wat ser ut til å ha blitt ferdigstilt bare få år etter hans død.

Suryavarman ble gift, men det eksisterer ikke kilder som kan fortelle om hustruenes navn.
Émile Viollat

**Émile Viollat** (1937–2012) var en fransk alpinist.

Viollats fremste resultat var sølvmedaljen i utfor under VM 1962 i Chamonix.

Tre år tidligere falt han under trening i Val-d’Isère og skadet seg så stygt at legene en tid vurderte å amputere den høyre hånden hans. Ulykkesstedet bærer navnet *Bosse à l'Émile*.

## Referanser


## Eksterne lenker
*
Yasovarman II

**Yasovarman II** var konge i Khmerriket fra 1160 til 1166. Hans periode på tronen endte da han ble drept av en av sine underordnede.

## Referanser
Erika Netzer

**Erika Netzer** (1937–1977) var en østerriksk alpinist.

Hun tok tre medaljer under VM 1962 i Chamonix (sølv i storslalåm og bronsemedaljer i slalåm og kombinasjonen). Hun deltok også under OL 1960 i Squaw Valley, der åttendeplassen i utfor ble hennes beste resultat.

Erika Netzer vant også fire nasjonale mestertitler:
* utfor: 1959
* slalåm: 1959
* storslalåm: 1962
* kombinasjonen: 1959
  
## Referanser


## Eksterne lenker
*
Oppland Energi

**Oppland Energi AS** (stiftet 27. oktober 2000 som *Oppland Energiverk AS*) er en av Norges største vannkraftprodusenter, med en middelproduksjon på ca.  GWh per år. Selskapet er heleid av morselskapet Hafslund E-CO Vannkraft, gjennom A- og B-aksjer direkte i eget selskap og indirekte via datterselskapet Hafslund E-CO Vannkraft Innlandet.

## Historie
I 2006 ble alle ansatte, med unntak av daglig leder Egil Skøien, overført til Eidsiva Vannkraft (dagens Hafslund E-CO Vannkraft Innlandet), slik at alle funksjoner i Oppland Energi som ikke ble utført av daglig leder ble utført på oppdrag av Eidsiva Vannkraft.

## Eiendeler
### Kraftverk
Oppland Energi eier 9 kraftverk i Dokka- og Begnavassdraget:
*Ylja kraftverk
*Lomen kraftverk
*Kalvedalen kraftverk
*Fossheimfoss kraftverk
*Faslefoss kraftverk
*Eid kraftverk
*Torpa kraftverk
*Kjøljua kraftverk
*Dokka kraftverk

### Andre selskap
* eier 25 % av Opplandskraft DA, som eier 8 kraftverk i Glomma- og Lågenvassdraget.
* disponerer 20 % i Bagn Kraftverk DA. 

## Referanser


## Eksterne lenker
*
Sankt Georgs og Sankt Konstantins orden

**Sankt Georgs og Sankt Konstantins orden** (gresk: *Βασιλικόν οικογενειακόν τάγμα των Αγίων Γεωργίου και Κωνσταντίνου*, *Basilikon oikogeneiakon tagma ton Agion Georgiou kai Konstantinou*) er en gresk orden. Den ble innstiftet i 1936 av kong Georg II av Hellas som en kongelig husorden, inndelt i en militær og en sivil avdeling. Ordenen er oppkalt etter helgenene Sankt Georg og Sankt Konstantin, som også har gitt navn til greske konger. *Sankt Georgs og Sankt Konstantins orden* var forbeholdt menn. *[[Sankta Olgas og Sankta Sofias orden]]* var den tilsvarende husorden for kvinner. Så lenge Hellas var et monarki, inngikk *Sankt Georgs og Sankt Konstantins orden* i det greske ordensvesenet og rangerte etter *[[Frelserens orden]]*. Etter monarkiets fall i hellas er ordenen nå en dynastisk orden, som tildeles av overhodet for det greske kongehuset. 

## Inndeling
*Sankt Georgs og Sankt Konstantins orden* er inndelt i seks grader:
* Kjede
* 1. klasse
* 2. klasse
* 3. klasse
* 4. klasse
* 5. klasse

## Insignier
Ordenstegnet for *Sankt Georgs og Sankt Konstantins orden* er et rødkantet, hvitt latinsk kors i med utbøyde armer. Korset er i gull, bortsett fra for 5. klasse der ordenstegnet er i sølv. Midtmedaljongen bærer bilde av Sankt Georg og Sankt Konstantin med et kors og er omgitt av en rød bord med innskriften «IΣХYΣ МОY Н АГАПН ТОY ΛАОY» («folkets kjærlighet, min styrke»). På baksiden prydes midtmedaljongen av det kongelige våpenskjold. Korset er opphengt i ordensbåndet i en kongelig krone. Ordensstjernen er utformet på samme måte som ordenstegnet, men har ikke kongelig krone. Ordenskjedet er forgylt og består av ledd utformet som løver, sammen med de kongelige monogrammene for Georg I og Konstantin I. Det sentrale leddet, der ordenstegnet er opphengt, er en bysantinsk dobbelthodet ørn. Ordensbåndet er blått, med røde og hvite streker langs kantene.

Ved tildeling i den militære avdeling bærer ordenstegnene korslagte sverd.

## Tildeling
*Sankt Georgs og Sankt Konstantins orden* ble tildelt av de greske kongene. Øverste grad ble kun gitt til mannlige medlemmer av Hellas' og andre lands fyrstelige familier. Ikke-kongelige ble tildelt ordenenes lavere grader, som belønning for særlige fortjenester av kongehuset eller som tegn på kongens gunst.

## Norske innehavere
Kong Olav var innehaver av 1. klasse, tilsvarende storkors, av *Sankt Georgs og Sankt Konstantins orden*.

## Kilder
*  Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966.
*  Dimitris Giannogolou: «Greece», i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s 629–630.
Volkswagen Touareg

**Volkswagen Touareg** er en firehjulsdreven SUV fra Volkswagen som ble introdusert i 2002. Modellen ble utviklet i samarbeid med Porsche, den kan kjøres i terreng og er Volkswagens første SUV. Navnet *Touareg* kommer fra tuareg, ett afrikansk folk som tradisjonelt levde som nomader i Sahara. Søstermodellen fra Porsche heter Cayenne.

## Terrengegenskaper
Touareg har en bakkeklaring på 237 mm og kan vade på opptil 50 cm dyp uten ekstrautstyr. Klatreevnen er 45°, og veltegrensen sideveis er 35°. Pakningene i dører, luker, lykter, elektriske forbindelser, luftinntak, ventilasjonsanlegg og drivaksler er utformet for å forhindre vanninntrengning. Et luftfjæringssystem som gjør det mulig å justere bakkeklaringen fra førerplassen kan leveres som ekstrautstyr.  

Volkswagen deltar i Rally Paris-Dakar med en bil som utseendemessig likner en vanlig VW Touareg.

## Motoralternativer og ytelser
Chau Say Tevoda

**Chau Say Tevoda** (khmer: **ប្រាសាទចៅសាយទេវតា**) er et tempel ved Angkor, Kambodsja. Det ligger like øst for Angkor Thom, over Seiersveien fra Thommanon (det er eldre enn det siste og yngre enn det første). Det ble bygget i midten av det 12. århundre, sannsynligvis mot slutten av Suryavarman IIs regjeringstid, og er et hindutempel i Angkor Vat-stil. Det er planmessig nesten identisk med Thommanon, men har fire gopuraer mot Thommanons to.
Caps lock

**Caps lock** er navnet på en tast som finnes på de fleste tastaturer. På QWERTY-tastaturet ligger den plassert til venstre for tasten A. Ved å trykke på tasten aktiveres Caps-funksjonen, og store bokstaver blir standard. For å deaktivere må tasten trykkes en gang til. Ved bruk i forum, på chat eller sider som f.eks Facebook kan bruk av Caps lock tolkes som å rope det som blir skrevet.
EM i fotball for kvinner 1995 kvalifisering

**Kvalifiseringen til [[EM i fotball for kvinner 1995]]** ble arrangert mellom 15. august 1993 og 30. oktober 1994. Vinneren av gruppespillet kvalifiserte seg til kvartfinalene. Det er noe uklart hvor vidt kvartfinalene var kvalifisering til selve turneringen eller del av turneringen, siden turneringen ikke hadde noe vertsland.

* Fem lag debuterte i kvalifiseringe til mesterskap: Ukraina, Litauen, Kroatia, Latvia og Slovenia. 
* Nord-Irland sto over for andre kvalifisering på rad. 
* Jugoslavia ble trukket fra kvalifiseringen også nå. De skulle ha vært i gruppe 3, som dermed besto av bare tre lag.
* Den tsjekkiske republikk og Slovakia tok over for Tsjekkoslovakia. 

## Gruppespill

### Gruppe 1

### Gruppe 2

### Gruppe 3

Jugoslavia trukket fra gruppen på grunn av krigshandlinger på Balkan.

### Gruppe 4

### Gruppe 5

### Gruppe 6

### Gruppe 7

### Gruppe 8

## Eksterne lenker
* Tabeller og resultater ved RSSSF.com (engelsk)
DSB type EA

**DSB type EA** er et elektrisk lokomotiv bygget av Henschel og Scandia for de Danske Statsbaner (DSB) i perioden mellom 1984 og 1993. Totalt 22 lokomotiver ble levert og disse fikk numrene DSB EA 3001 til 3022. Lokomotivtypen var den første serien av elektriske lokomotiver i Danmark.

## Historie
Da den første jernbanestrekningen i Danmark ble elektrifisert var DSB i behov for et elektrisk lokomotiv som både kunne brukes til å trekke godsvogner og passasjervogner. Valget falt på typen EA, hvor de to første maskinene ble levert av Henschel i Tyskland, mens de resterende 20 maskinene ble levert av Scandia i Danmark. I begynnelsen ble maskinene brukt til å trekke persontog på Sjælland, og først da Storebæltsambandet ble tatt i bruk ble lokomotivene brukt i tjeneste på Fyn og Jylland. EA ble senere bare brukt til å trekke godstog på grunn av at IR4 (DSB type ER) ble tatt i bruk til passasjertrafikk.

I 1999 gikk DSB Gods (DSB Cargo) konkurs, noe som førte til at 12 lokomotiver (EA 3011-3019 og 3021) ble overført til Railion Danmark som hadde tatt over aktivitetene til selskapet. Tross eierskiftet beholdt de både den røde og sorte malingen samt litra, nummer og navn. Railions lokomotiver ble brukt regelmessig til å trekke tyngre godstog på de elektrifiserte strekningene.

DSB selv bruker i dag de resterende EA–lokomotivene til blant andre EuroNight–togene mellom den danske grensen ved Padborg og Københavns Hovedbanegård, samt noen få regionaltog. Dette beslaglegger imidlertid kun et begrenset antall lokomotiver og fem overflødige lokomotiver har derfor vært hensatt på Centralværkstedet i København. De seks gjenværende EA 3001, 3004, 3007, 3010, 3020 og 3022 ble i oktober 2006 påført mørkeblå folie som et ledd i selskapets nye designprofil. DSBs da resterende ti lokomotiver ble bare brukt på enkelte rushtidsavganger, noe som førte til at fem av disse (EA 3002, 3003, 3005, 3006 og 3009) ble solgt til Bulgaria i januar 2007.

## Eksterne lenker
* EA (DSB) / EA (DB) – Jernbane.net
*  Jernbane.dk > DSB motorvogne og -lokomotiver > DSB Litra EA
Oslo Lysverker

**Oslo Lysverker AS** er et heleid datterselskap av E-CO Energi. Selskapet eier 25% av  Opplandskraft DA og driver Hammeren kraftverk i Maridalen i Oslo. Selskapet har også en evigvarende kraftkjøpsavtale med Hafslund. Oslo Lysverker har ingen ansatte.

## Historisk bakgrunn
Utgangspunktet for Oslo Lysverker er dannelsen av Christiania Elektricitetsværk, etblert av Christiania kommune i 1892. Samme året ble elektrisk gatebelysning etablert. Noe senere ble Hammeren kraftverk bygget i 1900, og dette er fortsatt i drift. Hammeren kunne imidlertid ikke dekke det stadig økende elektrisitetsbehovet, og i 1913 ble det inngått en evigvarende avtale med Hafslund om levering av kraft fra Kykkelsrud i Glomma. I 1921 ble Christiania Elektricitetsværk slått sammen med byens kommunale gassverk, og det sammenslåtte selskapet fikk fra 1930 navnet Oslo Lysverker.

## Senere års utvikling
Det kommunalt eide Oslo Lysverker ble i 1991 omdannet til aksjeselskapet Oslo Energi AS. Nye omorganiseringer ble gjennomført i 1996 da kraftproduksjon, kraftomsetning og enkelte andre virksomheter ble lagt inn i E-CO Energi under et nyopprettet morselskap som den gang het Oslo Energi Holding. Nettvirksomhet og fjernvarme ble organisert i Oslo Energi Nett AS, som senere ble hetende Viken Energinett, og som nå inngår i Hafslund-konsernet. 

I 1998 ble kraftomsetningsvirksomheten skilt ut til et annet konsernselskap, som også overtok navnet Oslo Energi. Denne ble senere solgt til Vattenfall, og da skiftet konsernet navn til E-CO Energi. Det «gamle» Oslo Energi med den gjenværende virksomheten som tilsvarer dagens virksomhet i selskapet, tok navnet Oslo Lysverker AS.

## Kilder
*E-Co Energi AS
Magne C. Krohn

**Magne Conrad Krohn** (født 31. desember 1928 i Engerdal) er en norsk luthersk prest og forfatter av andaktsbøker og oppbyggelige bøker. Han ble cand.theol. ved Menighetsfakultetet i 1954 og ordinert til prest i 1956 til tjeneste i Indremisjonsselskapet, hvor han var sekretær og siden bibelskolelærer ved Bibelskolen i Staffeldtsgate. En periode var han også redaktør av For Fattig og Rik, Indremisjonsselskapets hovedorgan. Sin prestetjeneste hadde han som sykehusprest på Diakonissehuset i Oslo og som prest i Sinsen kirke i Oslo fra 1963 og deretter i Bekkelaget menighet fram til 1994. Han var menighetsprest i 24 år, og da han ble pensjonist, ble han sykehjemsprest på Grefsen. Krohn var i en årrekke knyttet til avisen Vårt Land som andakt-skribent. Noen av hans andakter ble samlet i andaktsboken *Bare et øyeblikk*, som kom ut i første utgave i 1988 på Lunde forlag, og i andre opplag i 1996 på Luther forlag. Han ga også ut flere andre bøker og oversatte *Tårnvaktens datter* av den svenske forfatteren Axel Hambræus.

## Bibliografi

* *Bare et øyeblikk* 1996 ISBN 82-531-4310-9 
* *Han har omsorg* 1996 ISBN 82-531-7446-2 Flere opplag
* *Sammen i sorgen* 1991 ISBN 82-520-5362-9
* *For tid og evighet* 1978 ISBN 82-90021-17-8
* *Hjelp underveis* 1977 ISBN 82-90021-14-3 
* *Veien fram* 1967
* *Opp til Jerusalem* 1964

## Kilder
* Omtale i Vårt Land 31. desember 2008, side 28 
* *Erfaringer fra prestetjeneste blant gamle og syke* Artikkel av Magne C. Krohn i Innsyn 2005/1 side 48, utgitt av Fjellhaug utdanningssenter.
Pacific Blue (TV-serie)

***Pacific Blue*** er en amerikansk action- og krimserie som gikk på kabel-TV-kanalen USA Network fra 1996 til 2000. Serien handler om sykkelpolitiet i Santa Monica i California og de utfordringer de møtte i jobben. Serien ble skapt av Bill Nuss og hadde flere likhetstrekk med *[[Baywatch]]*, noe som førte til at den ofte ble omtalt som «Baywatch on bikes».

## Sendinger
Serien ble sendt på norsk TV 2 hver sommer fra 1997 til 2005. Etter massivt press på Facebook og epost bestemte TV 2 seg for å sende serien i reprise på TV 2 Zebra sommeren 2008. Serien ble også sendt i 2013 og 2020.

## I rollene
* Jim Davidson – T.C. Callaway (101 episoder, 1996-2000) 
* Paula Trickey – Cory McNamara (101 episoder, 1996-2000) 
* Darlene Vogel – Chris Kelly (83 episoder, 1996-2000) 
* Marcos A. Ferraez – Victor Del Toro (58 episoder, 1996-1999) 
* Rick Rossovich – Anthony Palermo (57 episoder, 1996-1998) 
* Mario López – Bobby Cruz (44 episoder, 1998-2000) 
* Jeff Stearns – Russ Granger (44 episoder, 1998-2000) 
* Shanna Moakler – Monica Harper (44 episoder, 1998-2000) 
* Amy Hunter – Jamie Strickland (44 episoder, 1998–2000) 
* David L. Lander – Elvis Kryzcewski (14 episoder, 1996–1997)
* Vaitiare Bandera – Linda Dominguez (6 episoder, 1996–1998) 
* Johna Stewart-Bowden – Jessie Palermo (6 episoder, 1996–1998) 
* David Starzyk – William Blake (6 episoder, 1999–2000) 
* Susan Enriquez – Teresa Cruz (5 episoder, 1998–2000) 
* Kelly Fennell – Marla Dean (5 episoder, 1999–2000) 
* Mari Haig – Karla J. Mathews (5 episoder, 1999–2000)

## Referanser


## Eksterne lenker
*
R.O.B.

**R.O.B** (**''R**obotic **O**perating **B**uddy*), lansert i [[Japan]] som , er et tilbehør til spillkonsollen [[Nintendo Entertainment System]] (NES). Det ble utgitt i [[juli]] [[1985]] i Japan som *'Famicom Robot*' og senere samme år som R.O.B. i [[Nord-Amerika]]. Roboten hadde en kort levetid og det ble bare utviklet to spill til den, *Gyromite* og *Stack-Up*, som utgjorde Nintendos *Robot Series*. R.O.B. ble laget for å fremheve NES som noe nytt og uvanlig for å overbevise butikker om å ta den inn etter [[videospillkrakket]] i 1983. Den ble i markedsføringskampanjen fremhevet som en leke istedenfor et videospill. Roboten ble også solgt sammen med NES og *Gyromite* i pakken Deluxe Set. *Stack-Up* var bare tilgjengelig separat og hadde sine egne ekstradeler for R.O.B.

==Oppbygning og funksjon==
R.O.B. virker ved at den mottar kommandoer via TV-skjermen. Mens hodet peker mot skjermen kan den flytte armene til venstre, høyre, opp og ned. Hendene kan klemme sammen slik at de kan manipulere deler festet til robotens sokkel. I spillet *Gyromite* holder og trykker R.O.B. på knappene på en vanlig spillkontroller. I *Stack-Up* må spilleren trykke en knapp på kontrolleren etter at R.O.B. er ferdig med en oppgave. Den opprinnelige Famicom Robot var hvit med rødbrune armer for å visuelt passe til [[Nintendo Entertainment System|Famicom]]. Den nordamerikanske R.O.B. fikk derfor to gråfarger for å passe til NES.

==Opptredener i spill==
R.O.B. har gjort [[cameo]]opptredener i flere spill, som for eksempel *Kirby's Dream Land 3*, *WarioWare*-serien, *Star Fox*-serien og *F-Zero*-serien. Han er også en skatt i spillet *Pikmin 2*. I *Mario Kart DS* og  *Super Smash Bros. Brawl* er R.O.B. en spillbar figur.

==Referanser==
<references/>

==Eksterne lenker==
* [http://patft.uspto.gov/netacgi/nph-Parser?patentnumber=4729563 U.S. Patent 4,729,563] for *Robot-like game apparatus'' gitt til Nintendo Co., Ltd.
Ta Som

**Ta Som** (khmer: **ប្រាសាទតាសោម**) i Angkor, Kambodsja, er et lite buddhisttempel dedikert til kong  Jayavarman VIIs far. Det ble bygget mot slutten av det 12. århundre, og ligger øst for Neak Pean. I likhet med templer som Ta Prohm og Preah Khan har det ikke blitt gjort restaureringsarbeid ut over helt nødvendig sikringsarbeid her.

## Eksterne lenker
*
Songs From The Julekalender

***Songs From The Julekalender*** er en CD og kassett som inneholder nesten alle sangene fra TV-julekalenderen *[[The Julekalender]]*, som opprinnelig ble innspilt av den danske musikk- og skuespillergruppen De Nattergale. Senere har denne julekalenderen blitt utgitt på norsk (The Julekalender) og finsk (The Joulukalenteri). Denne kassetten og CD-en ble utgitt både på dansk og norsk, og ble en hit i sine respektive land. Alle sangene er skrevet av De Nattergale, unntatt «Long Time Ago in Bethlehem», som er en tradisjonell julesang 

## Travellin' Strawberries, norsk

I 1994 oversatte Travellin' Strawberries *[[The Julekalender]]* til norsk. Denne versjonen er imidlertid prikk lik De Nattergales danske versjon, ved bare noen få unntak. 

## Sporliste
#«It's Hard to Be a Nissemann» (2:48)
#«The Støveldance» (2:46)
#«Long Time Ago in Bethlehem» (2:53)
#«Rosita og Carlo» (2:33) 
#«Spikk a Bitte Little» (2:38)
#«De Kjære Minner» (4:08) 
#«Jäger-Lied» (0:46) (*siste sang på første side på kassetten*)
#«The Deilig News Blues» (2:52) 
#«Will She Wait For Me?» (3:31)
#«Knokkel Pukkel Man» (2:37)
#«Thousands of Vendings» (2:52) 
#«The Blues» (4:40)
#«It's Good to Be a Nissemann» (2:52)
#«The Playdåse» (1:27)

## De Nattergale, dansk
**Songs From The Julekalender** er en CD av De Nattergale med nesten alle sangene fra deres julekalender, The Julekalender, inkludert en remix av «The Støvledance».

### Sporliste
#«It's Hard to Be a Nissemand»  
#«The Støvledance» 
#«Long Time Ago in Bethlehem» 
#«Rosita og Carlo» 
#«Spikk a Bittle Little» 
#«De Kære Minder»  
#«Jäger-Lied» 
#«The Dæjlig News Blues» 
#«Will She Wait For Me?» 
#«Knokkel Pukkel Man» 
#«Thousands of Vendings» 
#«The Blues» 
#«It's Good to Be a Nissemand» 
#«The Playdose» 
#«The Støvledance» (The Phony Remix)

I motsetning til den norske versjonen, som ble utgitt på musikkplate i 1994, samtidig som julekalenderen gikk, ble den danske versjonen ikke utgitt før i 2001. Julekalenderen hadde gått på TV allerede i 1991. 

## Eksterne lenker
*
Helix (øre)

**Helix** er kanten rundt det ytre øret. Helix er myk og en liten opphøyning på øret.

Helix kan utsmykkes med en helixpiercing.

## Se også
* Darwins tuberkel

## Eksterne lenker
* home.comcast.net
Matt Thompson

**Matt Thompson** er en amerikansk trommeslager i heavy metal-bandet King Diamond.

Han spilte tidligere i Autumn Silence og Michael Harris band. Han ble medlem av King Diamond i januar 2001. Han spiller også i Batcastle og Shaolin Death Squad. 

Han har bachelor i musikk (jazz) fra University of North Texas (2000).

## Diskografi (utvalg)
;Michael Harris
*Ego Decimation Profile (1996)
*Distorted Views (1999)
*Sketches from the thought chamber (2001)
*Orchestrate (2006)
;Shaolin Death Squad
*Shaolin Death Squad (EP)(2004)
*Intelligent Design (2006)
;Batcastle
*Batcastle (2003)
;King Diamond
*Abigail II: The Revenge (2002)
*The Puppet Master (2003)
*Deadly Lullabyes Live (2004)
*Give Me Your Soul...Please (2007)

## Eksterne lenker
* 
*  Matt Thomson hos MySpace
* Matt Thomsons hjemmeside
Sheriffen (TV-serie)

***Sheriffen*** (originaltittel: *Picket Fences*) var en amerikansk dramaserie som gikk på CBS fra 1992 til 1996. Hovedrollene ble spilt av Tom Skerritt og  Kathy Baker, mens andre sentrale roller ble spilt av Holly Marie Combs, Costas Mandylor, Lauren Holly, Justin Shenkarow, Adam Wylie, Fyvush Finkel og Ray Walston. Serien ble skapt av David E. Kelley.

*Sheriffen* kan beskrives som en dramaserie med innslag av mysterier og komedie.

Den vant 14 Emmy-priser, to av dem for beste dramaserie.

Serien gikk på norsk TV 2 fra midten av 1990-tallet og til ca. 2000.

## Handling
Handlingen var lagt til den oppdiktede småbyen Rome i Wisconsin der det ofte skjedde merkelige og uvanlige ting. I handlingens sentrum sto byens sheriff (Tom Skerritt) som ble involvert i hendelsene. 

Episodene omhandlet ofte temaer som blant annet rasisme, abort, homoseksualitet, religion, polygami og selvantennende mennesker.

## Om serien
Serien hadde relativt dårlige seertall i USA, til tross for at dem ble sendt i prime time. Den første sesongen havnet på 80.-plass på Nielsen ratings, mens andre sesong havnet på en 66.-plass. Den ble dermed liggende langt utenfor top-30 lista.

## Priser
Kathy Baker vant tre Emmy-priser, en Golden Globe og en Screen Actors Guild Awards for sin rolle, mens Tom Skerritt vant en Emmy. I tillegg til dette vant Leigh Taylor-Young og Fyvush Finkel en Emmy hver for sine biroller, mens Ray Walston vant to. Gjesteopptredenene til skuespillere som Richard Kiley og Paul Winfield ble også belønnet med Emmy. En rekke av de bak kameraet ble også belønnet med Emmy-priser.

## I rollene
*Tom Skerritt ... Sheriff Jimmy Brock
*Kathy Baker ... Dr. Jill Brock
*Holly Marie Combs ... Kimberly Brock
*Lauren Holly ... Maxine Stewart
*Costas Mandylor ... Kenny Lacos
*Justin Shenkarow ... Matthew Brock
*Adam Wylie ... Zack Brock
*Fyvush Finkel ... Douglas Wambaugh
*Ray Walston ... Judge Henry Bone
*Kelly Connell ... Carter Pike
*Zelda Rubinstein ... Ginny Weedon
*Don Cheadle ... D.A. John Littleton
*Dabbs Greer ...  Rev. Henry Novotny 
*Roy Brocksmith ...  Principal Michael Oslo 

## Trivia
Serien hadde to «crossover episodes» med *[[Chicago Hope]]*, en serie som også var skapt av David E. Kelley.

## Referanser


## Eksterne lenker
*
Dominic West

**Dominic West** (født 15. oktober 1969 i Sheffield) er en engelsk skuespiller som ble født inn i en irsk, katolsk familie. Faren George West var eier av en plastfabrikk og moren Moya var hjemmeværende. West gikk på Eton College og Trinity College Dublin. Dominic West gikk på Guildhall School of Music and Drama i tre år og ble uteksaminert i 1995.

Han debuterte på lerretet i 1991 i en kortfilmen  *3 Joes*. Andre opptredener inkluderer *True Blue*, *Chicago* og *Mona Lisa Smile*. Han er dog mest kjent for sin rolle som etterforskeren «Jimmy McNulty» i HBOs TV-serie The Wire. Av andre filmer han har spilt i er blant annet *A Midsummer Nights Dream* i 1999 og som heavy-metal gitaristern «Kirk Cuddy» i *Rock Star* fra 2001. I 2007 spilte han den spartanske politikeren «Theron» i filmen *300*. 

West er en innbitt Sheffield Wednesday-supporter, og går på deres hjemmekamper på Hillsbourough når han er hjemme.

## Filmografi
* ''Tomb Raider'' (2018)
* *[[The Affair]]* (2013)
* *[[The Devil's Whore]]* (2008)
* ** (2008)
* *[[300 (film)|300]]* (2007)
* *[[Hannibal Rising (film)|Hannibal Rising]]* (2007)
* *[[The Forgotten (film)|The Forgotten]]* (2004)
* *[[Mona Lisa Smile]]* (2003)
* *[[The Wire]]* (2002–2008, TV-serie)
* *[[Chicago (2002 film)|Chicago]]* (2002)
* *[[Rock Star (film)|Rock Star]]* (2001)
* *[[28 Days (movie)|28 Days]]* (2000)
* *[[Star Wars Episode I: The Phantom Menace]]* (1999)
* *[[A Midsummer Night's Dream (film)|A Midsummer Night's Dream]]* (1999)
* *[[Surviving Picasso]]* (1996)
* *[[True Blue (film)|True Blue]]* (1996)
* *[[Richard III (film)|Richard III]]* (1995)
* *[[3 Joes (Short)]]* (1991)

## Referanser


## Eksterne lenker
*
The O’Reilly Factor

***The O'Reilly Factor*** (startet under navnet *The O'Reilly Report*) er et amerikansk debattprogram med Bill O'Reilly som gikk på Fox News Channel fra 1996 til 2017. Programmet ble sendt alle hverdager og var gjennom flere år det mest sette programmet på kanalen. Programmet hadde et konservativt ståsted og programlederen kjørte en forholdvis konfronterende stil, spesielt overfor personer med et liberalt eller venstrevridd ståsted.
## Seergrupper
En undersøkelse fra 2006 viste at 58 prosent av O'Reillys publikum var over 50 år. 64 prosent av de som så programmet jevnlig identifiserte seg som konservative, mens 10 prosent identifiserte seg som liberale.

## Referanser


## Eksterne lenker
*
John Doman

**John Doman** (født 9. januar 1945 i Philadelphia i Pennsylvania) er en amerikansk skuespiller. Han er mest kjent for å spille visepolitimesteren William Rawls i HBOs TV-serie *[[The Wire]]*. Han har vært med i filmene *[[Cop Land]]* og *[[Mystic River]]*, og også hatt en gjesterolle i *[[Star Trek: Deep Space Nine]]*. Han portretterte Dr. Carl Deraad i femte og sjette sesong av *[[Akutten]]*.

## Referanser


## Eksterne lenker
*
Nightmare in the Nineties

***Nightmare in the Nineties*** er et samlealbum fra heavy metal-bandet King Diamond

Albumet ble utgitt uten samtykke fra bandet på Massacre Records i 2001 og inneholder spor fra studioalbum utgitt fra 1995 til 2000.

## Sporliste
# «From the Other Side» – 3:49
# «Waiting» – 4:27
# «The Exorcist» – 4:51
# «Eastmann's Cure» – 4:32
# «Just a Shadow» – 4:37
# «Cross of Baron Samedi» – 4:30
# «Trick or Treat» – 5:10
# «One Down Two to Go» – 3:46
# «Catacomb» – 5:02
# «Six Feet Under» – 4:00
# «Lucy Forever» – 4:55
# «The Trees Have Eyes» – 4:47
# «LOA House» – 5:33
# «Peace of Mind» – 2:30

*Spor 1, 4 & 10 fra *[[The Spider's Lullabye]]* (1995)
*Spor 2, 7 & 11 fra *[[The Graveyard]]* (1996)
*Spor 3, 6, 8 & 13 fra *[[Voodoo (album)|Voodoo]]* (1998)
*Spor 5, 9, 12 & 14 fra *[[House of God]]* (2000)

## Eksterne lenker
*
Juan Brozzi

**Juan Regis Brozzi** (født 8. mars 1922) er en tidligere fotballdommer fra Argentina. Han ble beryktet i Italia da han ifølge supportere av AC Milan dømte i favør Santos under Intercontinental Cup-oppgjøret i 1963. Brozzi dømte flere internasjonale kamper på 1950- og 1960-tallet, blant annet bronsefinalen i Sverige i 1958 mellom  og .

## Referanser


## Eksterne lenker
*
Antihelix

**Antihelix** er en del av øret og ligger på pinna. Antihelix ligger nærmere øregangen enn helix.

## Eksterne lenker
* home.comcast.net
Helix

**Helix** kan sikte til:

* Heliks, kurve
* Helix (øre), en del av øret
* Helix (band), et kanadisk hardrockband
* ''Helix'' (slekt), landlungesnegler, bl.a. vinbergsnegl (*Helix pomatia*)
* Helixtåken, planetarisk tåke
* Helixpiercing, piercing satt gjennom helix i øret
Den afrikanske farm

***Den afrikanske farm*** (eng. ***Out of Africa***, dansk ***Den afrikanske Farm***) er et memoarverk av den danske forfatteren Karen Blixen, utgitt den 6. oktober 1937 i Danmark under pseudonymet Isak Dinesen, samme år i England og i USA i 1938. Norsk oversettelse i 1948. 

Boken omhandler de 17 årene fra 1914 til 1931 hvor Karen Blixen drev en kaffefarm i Britisk Øst-Afrika, det nåværende Kenya. Den er samtidig en lyrisk meditasjon over hennes liv på kaffeplantasjen, såvel som en hyllest til noen av de menneskene som berørte hennes liv der. Boken er også et levende øyeblikksbilde av det afrikanske og koloniale liv i de siste årtiene av det britiske imperiet. 

Karen Blixen skrev først boken på engelsk med tittelen *Out of Africa* og oversatte den deretter selv til sitt danske morsmål.

Sydney Pollack instruerte i 1985 en filmatisering av boken under tittelen *[[Mitt Afrika]]* (eng. *Out of Africa*).

I dag er bokens hovedarena, farmen Karen Blixen eide og drev rett utenfor Nairobi i Kenya, et museum. 

## Referanser
Paul Raymon Wüssling

**Paul Raymon Wüssling**, også nevnt som *Paul Wyssling* eller *Raymond* ev. *Raimond Wyssling*, (født 5. januar 1912, død 30. oktober 1970) var en fotballdommer fra Sveits. Han dømte flere internasjonale kamper på 1940- og 1950-tallet blant annet bronsefinalen under verdensmesterskapet i fotball i Sveits i 1954 mellom  og . Han dømte også kamper under VM-turneringen i 1958, men var kanskje ikke helt på høyden i gruppespill-kampen mellom  og Jugoslavia da han av skotsk presse ble betegnet som «verdens verste dommer». Kampen endte forøvrig 1-1.

## Referanser
Nokia 1011

**Nokia 1011** var den første masseproduserte GSM-telefonen. Nummeret kommer fra datoen som mobilen ble utgitt: 10. november 1992.

Den svarte telefonen målte 195&nbsp;mm x 60&nbsp;mm x 45&nbsp;mm og hadde en antenne. Mobiltelefonen hadde plass til 99 nummere, men hadde ikke den karakteristiske ringetonen. Den ble først lansert i 1994.

Nokia 1011 ble utgitt helt til 1994.

## Eksterne lenker
* reghardware.co.uk
Matthew Allen

**Matthew Allen** (født 26. august 1984) er en amerikansk målvakt som spilte for Sandefjord Fotball. Matthew Allen kom gratis fra Bryne FK etter sesongslutt 2008, og skrev under en toårskontrakt med Sandefjord Fotball. Han reiste imidlertid tilbake til USA etter en sesong i Sandefjord.

## Referanser


## Eksterne lenker
* Sandefjord Fotball.no – Spillerens profil
* GoCreighton.com - Biografi
EM i fotball for kvinner 1997 kvalifisering

Kvalifiseringen til EM i fotball for kvinner 1997 ble arrangert mellom 17. september 1995 og 29. september 1996. Gruppevinneren ble direkte kvalifisert, mens toeren og treeren spilte hjemme- og bortekamper mot hverandre om de fire siste plassene.

## Gruppespill
:*For klasse B, se [[EM i fotball for kvinner 1997 kvalifisering klasse B]]*

### Gruppe 1

### Gruppe 2

### Gruppe 3

### Gruppe 4

## Omspill

## Eksterne lenker
* Tabeller og resultater ved RSSSF.com (engelsk)
Albino Carraro

**Albino Carraro** (født 4. april 1899, død 14. august 1964) var en fotballdommer fra Italia. Han ble fotballdommer i 1923 og dømte sin første Serie A-kamp 6. oktober 1929. Han dømte 106 kamper på 1920- og 1930-tallet, blant annet bronsefinalen under VM i Italia i 1934 mellom  og . Albino Carraro ble sportsdirektør for Ambrosiana-Inter 16. mars 1936, og han var midlertidig trener for klubben sammen med Gyula Feldmann de siste seks kampene av 1936-sesongen.

## Referanser
Lov og rett i L.A.

***Lov og rett i L.A.*** (originaltittel: ***L.A. Law***) er en amerikansk dramaserie der handlinga er lagt til et større advokatkontor i Los Angeles. Serien ble sendt på TV-kanalen NBC fra 1986 til 1994. Hovedrollene ble spilt av Harry Hamlin, Susan Dey, Corbin Bernsen, Jimmy Smits, Jill Eikenberry, Alan Rachins, Michele Greene, Richard Dysart, Michael Tucker og Blair Underwood. Serien ble skapt av Steven Bochco og Terry Louise Fisher.

*Lov og rett i L.A.* mottok fire Emmy-priser og to Golden Globes i kategorien beste dramaserie. Den ble totalt tildelt fem Golden Globes, tolv Emmys og syv People's Choice Award.

Den ble sendt på NRK fra 1987 til 1992 og på TV 2 fra 1992 til 1996.

Serien ble i 2002 etterfulgt av TV-filmen *L.A. Law: The Movie*.

## Handling
Historien er lagt til det fiktive Los Angeles-baserte advokat-firmaet McKenzie, Brackman, Chaney og Kuzak (om enere ble kalt McKenzie, Brackman, Chaney, Kuzak og Becker) og fulgte advokatene og andre ansatte ved dette firmaet.

## Om serien
### Priser
Skuespillere som ble tildelt Emmy-prisen for sin innsats i serien.
* Larry Drake: For beste birolle: 1988 og 1989
* Jimmy Smits: For beste birolle: 1990
* Richard Dysart: For beste birolle: 1992

Skuespillere som ble tildelt Golden Globe for sin innsats i serien.
* Susan Dey: For beste kvinnelige skuespiller i TV-serie: 1988
* Jill Eikenberry: For beste kvinnelige skuespiller i TV-serie: 1989
* Amanda Donohoe: For beste kvinnelige birolle i TV-serie: 1992

Komponist Mike Post vant i perioden 1987-92 fem BMI TV Music Award for sitt musikalske arbeid på serien.

## Referanser


## Eksterne lenker
*
* Åpningsvignett
Karel van der Meer

**Karel van der Meer** var en fotballdommer fra Nederland. Han dømte en rekke internasjonale kamper på 1940- og 1950-tallet. Han dømte også «bronsefinalen» under VM i Brasil i 1950 mellom  og . Han dømte også kamper under de olympiske fotballturneringene i London i 1948 og Helsingfors i 1952.

## Referanser


## Eksterne lenker
*
Lady Snowblood

***Lady Snowblood*** er en japansk film fra 1973 regissert av Toshiya Fujita. Hovedrollen blir spilt av Meiko Kaji. Den er basert på mangaen med samme navn, skrevet av Kazuo Koike og tegnet av Kazuo Kamimura. Mangaen følger historien til en snikmorder som søker hevn over bandittene som drepte hennes mor og morens ektemann.

En oppfølger kom året etter, og i 2001 ble den innspilt på nytt. 

## Handling
I 1874 føder en dødssyk kvinne ved navn Sayo en jente i fengsel. Barnet blir kalt for Yuki. Sayo betror til andre innsatte, som hjalp til med å levere babyen, hvordan hun ble voldtatt av kriminelle som drepte mannen hennes Tora og sønnen Shiro for ett år siden. Mens hun klarte å knivstikke deres leder Shokei Tokuichi når muligheten bød seg. 

Men Sayo ble arrestert og fengslet på livstid. Hennes siste ord var at barnet skulle bli oppdratt for å gjennomføre hevn mot de tre gjenværende kriminelle. Flere år senere går barnet Yuki brutal trening i sverd-kamp under ledelse av Dōkai. Hun forsøker deretter å oppdage sannheten om morens voldtektsmenn..

## Karakterer
* Meiko Kaji som Yuki Kashima, aka Lady Snowblood
* Ko Nishimura som presten Dõkai
* Toshio Kurosawa som Ryurei Ashio
* Masaaki Daimon som Gõ Kashima
* Miyoko Akaza som Sayo Kashima
* Eiji Okada som Gishirõ Tsukamoto

## Eksterne lenker
*
Stigmata (film)

***Stigmata*** er en film fra 1999 regissert av Rupert Wainwright med Patricia Arquette og Gabriel Byrne i hovedrollene.

## Sammendrag
I den brasilianske landsbyen Belo Quinto undersøker Andrew Kiernan, en tidligere forsker og en jesuitt-prest som undersøker påståtte mirakler, en statue av Jomfru Maria som gråt blod i begravelsen til en prest ved navn Paulo Almeida, som tidligere skal ha opplevd stigmata. Samtidig som Andrew forsøker å samle bevis, stjeler en ung gutt en rosenkrans fra prestens hånd. Gutten selger den senere til en kvinne ved en markedsplass, som deretter sender rosenkransen til sin datter, Frankie Paige, bosatt i Pittsburgh. Kort tid senere blir Frankie angrepet av en usett styrke når hun tar ett bad, og får to dype sår på håndleddene.

Andrew intervjuer Frankie, i den tro at sårene hennes også kan være stigmata. Andrew forteller at Stigmata er når en dypt hengivne får de samme skadene de sårene Jesus fikk under korsfestelsen. Frankie begynner å undersøke på egen hånd hva årsaken til skadene hennes kan være. Hodet hennes begynner å blø, det tredje stigmata-såret som Jesus fikk på grunn av tornekransen. Skader dukker også opp på blant annet føttene hennes, og hun begynner å snakke på fremmede språk.

## Skuespillere
* Patricia Arquette som Frankie Paige
* Gabriel Byrne som presten Andrew Kiernan
* Jonathan Pryce som kardinal Daniel Houseman
* Nia Long som Donna Chadway
* Rade Šerbedžija som Marion Petrocelli
* Enrico Colantoni som prest Dario
* Jack Donner som Paulo Alameida
* Thomas Kopache som Durning
* Dick Latessa som Gianni Delmonico
* Portia de Rossi som Jennifer Kelliho
* Patrick Muldoon som Steven
* Ann Cusack som Dr. Reston

## Eksterne lenker
*
Hempstead (New York)

**Hempstead (New York)** kan være
*Kommunen Town of Hempstead i delstaten New York i USA,
*Tettstedet Hempstead (Town of Hempstead) i Town of Hempstead.
Raymond Kopa

**Raymond Kopa**, egentlig **Kopaszewski**, (1931–2017) var en fransk fotballspiller født av polske foreldre. Han var kjent for sin tid i  som en allsidig spiller, men først og fremst som en målfarlig spiss. Han ble først kjent da han spilte for 1950-tallets store lag i Frankrike, , der han sammen med blant andre Just Fontaine vant den franske ligaen to ganger og spilte i Europacupfinalen mot Real Madrid i 1956, som franskmennene tapte. Senere samme år ble han kjøpt av nettopp Real Madrid og det var her han ble et av de største navnene innen internasjonal fotball.

Suksessen fortsatte i Spania, der han var med å vinne den spanske ligaen to ganger i tillegg til Europacupen tre ganger, i 1957, 1958 og 1959, der han i finalen i 1959 møtte sin gamle klubb, Reims. I 1959 flyttet han tilbake til Frankrike og Reims, der han var med på å vinne ytterligere to franske ligamesterskap.

Han ble i 1958 tildelt Gullballen som årets spiller i Europa, og under VM 1958 i Sverige ble han kåret til turneringens beste spiller.

## Meritter
* Fransk ligamester: 1953, 1955, 1960 og 1962 med Reims
* Spansk ligamester: 1957 og 1958 med Real Madrid
* Fransk andredivisjonsvinner: 1966 med Reims
* Europacupvinner: 1957, 1958 og 1959 med Real Madrid
* Latin Cup: 1953 med Reims og 1957 med Real Madrid 
* VM i fotball: Bronse i 1958 med , valgt til turneringens beste spiller i 1958
* Gullballen: 1958
* Æreslegionen: 30. november 1970 (som første fotballspiller)

## Referanser


## Eksterne lenker
* 
*  Raymond Kopa – Fédération Française de Football
* Profil hos det franske fotballforbundet  
* ''L'Équipe'' statistikk 
* FootballDatabase profil og statistikk
Hu Qinming

**Hu Qinming** (død 1966) var kinavalgt og -ordinert katolsk biskop av erkebispedømmet Nanchang i provinsen Jiangxi i Folkerepublikken Kina fra 1958.

## «Patriotisk» biskop
Han var blant de biskoper som ble bispeviet uten pavelig mandat i Folkerepublikken Kina 1958-1964. Den i Romas øyne illegitime, men gyldige, bispevielsen, ble foretatt 9. oktober 1958 i Nanchang med den selv kinavalgte/ordinerte biskop Wang Qiwei av Baoding som hovedkonsekrator.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Biskop Joseph Cui Shouxun (1877-1953) *1933
*Biskop Francis Xavier Zhao Zhensheng (1894-1968) *1938
*Biskop John Wang Qiwei (1921-1997) *1958
* Biskop *Hu Qinming* (? - 1966)

## Referanser
Estadio Nacional de Chile

**Estadio Nacional Julio Martínez Prádanos** (mest kjent som **Estadio Nacional de Chile**) er Chiles nasjonalstadion. Det befinner seg i området Ñuñoa i hovedstaden Santiago. Det er det største stadionanlegget i landet, og har etter renoveringen i 2009&ndash;2010 en offisiell kapasitet på 49&nbsp;000 tilskuere. Det er en del av et større sports-kompleks som også inneholder tennisbaner, svømmebasseng og et moderne treningssenter.

Byggingen startet i februar 1937, og innvielsen fant sted den 3. desember 1938. Arkitekturen er basert på Olympiastadion i Berlin. 

Stadionet ble beryktet etter at det i 1973 ved statskuppet ble brukt av Augusto Pinochet og hans junta til å «oppbevare» og torturere motstandere av kuppet og regimet. Av denne grunnen nektet Sovjetunionen å spille VM-kvalifiseringskamp i fotball her.

Mest kjent er stadionet for verdensmesterskapet i fotball i 1962 da fem kamper, inkludert bronsefinalen og finalen ble spilt der. Det er også hjemmebanen til fotballklubben Universidad de Chile. Flere evenementer er blitt arrangert her, som for eksempel veldedighetsarrangementer, politiske møter og ikke minst konserter med blant annet store artister som David Bowie, Eric Clapton, Kiss, The Rolling Stones, Metallica, Michael Jackson, Paul McCartney, Madonna, Roger Waters, Guns N' Roses og U2 for å nevne noen.

## Referanser


## Eksterne lenker
* 
* Verdens fotballtempler-Chile
* Comisión Nacional sobre Prisión Política y Tortura  
* National Commission on Political Prison and Tortures (Engelsk Google-oversettelse av ovennevnte artikkel)
Paul Xu Zhenjiang

**Paul Xu Zhenjiang** (eller **Zu Zhenjiang** og muligens **Xu Jinjiang**, død 22. juni 1984) var kinavalgt og -ordinert katolsk biskop av erkebispedømmet Shenyang i provinsen Liaoning i Folkerepublikken Kina fra 1981 til sin død.

Han var blant de biskoper som ble bispeviet uten pavelig mandat i Folkerepublikken Kina 1958-1964. Den i Romas øyne illegitime, men gyldige, bispevielsen, ble foretatt 24. juli 1981 i Beijing med den selv kinavalgte/ordinerte «patriotiske» biskop Joseph Zong Huaide av Jinan som hovedkonsekrator. 

Biskop Xu var også rektor for presteseminaret i Shenyang.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *Paul Xu Zhenjiang*

## Referanser